জোয়া মোরানি

জোয়া মোরানি একজন ভারতীয় অভিনেত্রী, যাকে মুলত বলিউড চলচ্চিত্রে দেখা যায়।

পেশাজীবন
মোরানি ২০০৭ সালের ওম শান্তি ওম  চলচ্চিত্রের সহযোগী পরিচালক হিসাবে কাজ করার মধ্য দিয়ে তার পেশাজীবন শুরু করেন। এরপর তিনি ২০০৮ সালে মুক্তি পাওয়া হাল্লা বোল  চলচ্চিত্রেও সহযোগী পরিচালকের দায়িত্ব পালন করেন। যদিও চলচ্চিত্র পরিচালনায় আগ্রহ ছিলনা, তারপরও তিনি অভিনয়ের সাথে নিজেকে পরিচিত করার জন্য চলচ্চিত্রগুলো পরিচালনায় অংশ নেন। ২০১১ সালে শাহরুখ খান প্রযোজিত চলচ্চিত্র অলওয়েজ কাভি কাভি চলচ্চিত্রে অভিনয়ের মাধ্যমে চলচ্চিত্রে তার অভিনয়ের অভিষেক হয়। এরপর তিনি চলচ্চিত্র পরিচালক সিয়াম বেনেগালের সাথে তার পরবর্তী চলচ্চিত্রের জন্য চুক্তিবদ্ধ হন। ২০১১ সালে তিনি ল্যাকমে ফ্যাশন উইকে মডেলিং করেন। এরপর তাকে ২০১২ ল্যাকমে ফ্যাশন উইকেও মডেলিং করতে দেখা যায়।

মোরানি বিক্রম ভাটের সাথে তার ভাগ জনি  চলচ্চিত্রে কুনাল খেমু ও মন্দনা করিমির বিপরীতে অভিনয় করার জন্য চুক্তিবদ্ধ হন। চলচ্চিত্রটির সহযোগী প্রযোজক ছিলেন ভুশন কুমার এবং বিক্রম ভাট এবং এটি ২০১৫ সালে মুক্তি পেয়ে ছিল। চলচ্চিত্রে দেখা যায় একটি জিন দুইটি ভিন্ন জীবনযাপন করার অফার দেয় জনিকে, যেখানে একটি জীবন অন্যটার থেকে সম্পূর্ণ বিচ্ছিন্ন।

২০১৮ সালে তিনি তারানবির সিং পরিচালিত টুইসডেস অ্যান্ড ফ্রাউডেস  চলচ্চিত্রে অভিনয় করেন। চলচ্চিত্রটির প্রযোজক সঞ্জয় লীলা বনশালী। এছাড়াও এতে অভিনয় করেছেন আনমোল ঠাকারিয়া এবং সাবেক মিস ইন্ডিয়া ইন্টারন্যাশনাল ঝটালেকা মালহোত্রা।

২০১৯ সালে তাকে জি৫-এর ইয়ে ক্রেইজি দিল-এ দেখা যায়। এটি তার অভিনীত প্রথম ওয়েব সিরিজ, যেখানে তিনি কোয়েল চরিত্রে অভিনয় করেছেন।

মোরানি ২০১৯ সালে জি৫-এর ধারাবাহিক কমিক থ্রিলার ভুত পূর্বের  প্রধান নারী চরিত্রে অভিনয় করেন। এটি পরিচালনা করেছেন জিসান কাদরি এবং শশান্ত শাহ, ফ্রাইডে টু ফ্রাইডে ব্যানারে প্রযোজনা করেছেন জিসান কাদরি। ধারাহাকটির প্রধান চরিত্রে অভিনয় করেছেন ওমকার কাপুর এবং দৃশ্যম খ্যাত অভিনেতা রিশব চাঢ্ঢা। ২০১৯ সালের হিসাব অনুযায়ী ধারাবাহিকটি এখনও মুক্তি পায়নি।

মোরানিকে আসন্ন প্রতিশোধমুলক নাট্যধর্মী তাইশ  চলচ্চিত্রে দেখা যাবে। চলচ্চিত্রটির পরিচালক বিজয় নাম্বিয়ার এবং যৌথভাবে প্রযোজনা করেছেন বিজয় নাম্বিয়ার ও নিশান্ত পিত্তি। এতে অভিনয় করেছেন পুলকিত সম্রাট, কৃতি খারবান্দা, জিম সার্ভ, এবং হর্ষবর্ধন রান।

ব্যক্তিগত জীবন
মোরানি বলিউড চলচ্চিত্র প্রযোজক এবং বলিউডের সবচেয়ে বড় ইভেন্ট ম্যানেজমেন্ট কেম্পানিগুলোর একটি সিনেইয়াগ এন্টারটেইনমেন্টের পরিচালক করিম মোরানির মেয়ে। জন্মসূত্রে তিনি একজন ইসমাইলি মুসলিম।

চলচ্চিত্র তালিকা

অভিনেত্রী হিসাবে
 বছর শিরোনাম চরিত্র মন্তব্য ২০১১ অলওয়েজ কাভি কাভি নন্দিনি ওবেরয় ২০১২ মাস্তান২০১৫ ভাগ জনি তনয়া ২০১৮ আকরি (ওয়েব সিরিজ জিহান ইরানীজি৫ অরিজিনালস ২০১৯ ভুত পূর্ব (ওয়েব সিরিজ) অ্যাঞ্জেলিনা

সহকারী পরিচালক হিসাবে
 বছর  শিরোনাম  ২০০৭  ওম শান্তি ওম ২০০৮  হাল্লা বোল

তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:১৯৮৮-এ জন্ম
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় নারী চলচ্চিত্র পরিচালক
বিষয়শ্রেণী:ভারতীয় নারী মডেল
বিষয়শ্রেণী:মুম্বইয়ের নারী মডেল
বিষয়শ্রেণী:মুম্বইয়ের অভিনেত্রী
বিষয়শ্রেণী:গুজরাতি ব্যক্তি
বিষয়শ্রেণী:ভারতীয় ওয়েব ধারাবাহিক অভিনেত্রী